Bahaso Rusia
- ALIAH Templat:Infobox bahaso
Bahaso Rusia (pycckий языk, russkiy yazyk, diucapkan [ˈruskʲɪj jɪˈzɨk]) adolah bahaso Slavia nan utamonyo dituturkan di Rusia, Belarus, Uzbekistan, Kazakhstan, jo Kirgizstan. Bahaso iko indak rasmi namun banyak pulo dituturkan di Ukraina, Moldova, Latvia, Tajikistan, Turkmenistan, Estonia jo nagara-nagara lain nan alah pernah manjadi bagian dari Uni Soviet.[1][2] Bahaso Rusa tamusuak ka dalam rumpun bahaso Indo-eropa jo salah satu dari tigo bahaso Slavia Timua.
Jo jumlah panutua sabanyak 278 juto jiwa, bahaso Rusia marupoan bahaso tagadang kalimo dari segi jumlah panutuanyo sasudah bahaso Mandarin, Inggirih, Spanyol, jo Hindi.[2] Bahaso iko juo manjadi bahaso rasmi PBB jo badan-badan khususnyo salain bahaso Arab, Parancih, Mandarin, Inggirih, jo Spanyol. Salain itu, bahaso Rusia ko juo digunokan sabagai bahaso rasmi Persemakmuran Nagara-nagara Merdeka.
Daftar isi
Klasifikasi[suntiang | sunting sumber]
Bahaso Rusia tamasuak dalam rumpun bahaso slavia, nan mano bahaso Rusia badunsanak jo bahaso-bahaso balkan, sarupo bahaso Bulgaria, bahaso Serbo-Kroat, bahaso Makedonia, bahaso Slovenia, bahaso Rusyn, bahaso Belarus, bahaso Ukraina, bahaso Polandia, bahaso Ceko jo bahaso Slovak nan marupoan bagian dari rumpun bahaso Indo-Eropa.
Dalam rumpun bahaso Slavik, bahaso Rusia paliang dakek badunsanak jo bahaso-bahaso Slavik Timur, yaitu Bahaso Belarus jo Bahaso Ukraina. Sarupo jo kaduo bahaso taakhia iko, mamakai abjad Sirilik, bahaso Rusia dipakai sabagai bahaso parantaro (lingua franca) di republik-republik bakeh Uni Soviet. Bahaso Rusia punyo juo karya sastra nan kayo.
Bahasa Rusia adolah bagian dari bahaso Slav dari kaluargo bahaso Indo-Eropa. Bilo dicaliak dari suduik pandang palafalan bahaso, Bahaso Rusia agak sarupo jo Bahaso Ukraina jo Bahaso Belarus di Slavia Timua, nan aka bahasonyo adolah dari Bahaso Slavia Timua Tuo. Kosa kato, bantuak kalimaik, jo sastra Rusia kabanyakan dipangaruahi dek Gereja Slavonic. Fonologi bahaso Rusia, tarutamo di bagian utaro Rusia, dipangaruahi dek bahaso Finnik (bahaso Finlandia)[3][4]. Babarapo kato modern Bahaso Rusia ado juo nan barasa dari Tatar. Badasakan Institut Palinduang Bahaso di Monterey, bahaso Rusia digolongkan sabagai bahaso tingkek III, yaitu bahaso nan cukuik sulik dipalajari dek urang babahaso ibu Inggirih asli, jo butuh waktu 780 jam intensif untuak bisa babicaro bahaso Rusia jo cukuik lanca.[5]
Panyebaran geografis[suntiang | sunting sumber]
Bahaso Rusia ditutuakan sacaro laweh di Rusia jo nagara-nagara bakeh Uni Soviet. Pado maso Soviet, bahaso Rusia digunokan sabagai bahaso superioritas jo pamarsatu, walaupun Uni Soviet tadiri dari banyak etnik jo suku bangso. Satalah bubarnyo Uni Soviet pado tahun 1991, babarapo nagara bakeh Uni Soviet, sarupo Kirgistan mamuloi untuak mamakai bahaso asli mareka dibandiang mamakai bahaso Rusia.
Di Estonia, nan marupoan bakeh nagara bagian Soviet, labiah kurang 58% panduduak aslinyo mampu babahaso Rusia. Salain itu ada juo imigran dari Rusia labiah kurang 25.6% nan bisa babahaso Rusia. Salain itu, di Finlandia, jumlah penutua bahaso Rusia adolah labiah kurang 33.400 panutua. Pado abaik ka-20, bahaso Rusia manyebar jo dipalajari sacaro laweh di nagara Pakta Warsawa jo di nagara nan basakutu jo Uni Soviet. Nagara-nagara iko diantaronyo adolah Polandia, Albania, Ceko, jo Kuba. Bahaso Rusia juo ditutuakan di Israel dek 750.000 imigran Yahudi asa Rusia. Kabanyakan koran jo situs Israel mamakai bahaso Rusia. Babarapo komunitas Rusia di Amerika Utara, sarupo di Amerika Sarikaik jo Kanada juo manutuakan bahaso Rusia. Badasakan data Biro Sensus Amerika Sarikaik tahun 2000, tacatek labiah dari 700.000 urang nan manutuakan bahaso Rusia sabagai bahaso sahari-hari.
Sajarah[suntiang | sunting sumber]
Bahaso rasmi[suntiang | sunting sumber]
Bahaso Rusia adolah bahaso rasmi Federasi Rusia. Bahaso Rusia juo ditatapkan sabagai bahaso rasmi di Kazakhstan, Kirgizstan, jo Belarus. Salain itu, bahaso iko juo manjadi bahaso rasmi sacaro de facto di Abkhazia jo Ossetia Selatan. Bahaso Rusia juo dipakai sabagai bahaso panganta di 97% sikolah di Rusia, 75% di Belarus, 41% di Kazakhstan, 25% di Ukraina, 23% di Kirgizstan, 21% di Moldova, 7% di Azerbaijan, 5% di Georgia, sarato 2% di Armenia jo Tajikistan.
Dialek[suntiang | sunting sumber]
Dialek dalam bahaso Rusia tabagi duo sacaro umum, yaitu dialek Utara jo dialek Selatan, jo Moskow nan talatak di daerah patangahan antar kaduonya. Pabedoan dialek nampak dari tata bahaso, kosa kato, caro pelafalan jo intonasi. Contohnyo, pado kato бyлoшHaя (toko roti) nan diucapkan [ˈbuləʂnəjə] pado dialek Moskow daripado mangucapkan бyлoчHaя [ˈbulətɕnəjə]. Dialek Utara jo daerah sakuliliang Sungai Volga mangucapkan huruf /o/ tanpa takanan jo fenomena iko disebut okaHbe /okanye/.
Samantaro itu di daerah Timur Moskow, tapeknyo di daerah Ryazan, mareka mangucapkan huruf /e/ jo /a/ tanpa takanan jo fenomena iko disabuik яkaHbe /yakanye/. Pado awal abaik ka-18, Mikhail Lomononsov mamuloi panyalidiakan dialek nan ado di saantero Kakaisaran Rusia. Kamudian pado abaik ka 19, Vladimir Dal manulih sabuah kamuik langkok bahaso Rusia jo dialek-dialeknyo.
Sistem Panulihan[suntiang | sunting sumber]
Abjad[suntiang | sunting sumber]
Ungkapan lazim[suntiang | sunting sumber]
Salam[suntiang | sunting sumber]
- ЗдpaBcTByйTe /zdrastuiche/ - halo (kapan pun, bantuak sopan)
- ПpиBeT /privyet/ - halo (bantuak biaso)
- Дoбpoe yTpo /dabroi utra/ - salamaik pagi (pukul 00.00-12.00)
- Дoбpый дeHb /dobriy jyen/ - salamaik siang (pukul 12.00-18.00)
- Дoбpый Beчep /dobriy vyechir/ - salamaik malam (pukul 18.00-00.00)
- Kak пoжиBaeTe? /kak pazhivayecheh/ - baa kaba? (bantuak sopan)
- Kak пoжиBaeшb? /kak pazhivayesh/ - baa kaba? (bantuak biasa)
- ПpekpacHo. A Tы? /prikrasna, a ti/ - baiak, sanak? (bantuak biaso)
- Paд Bac BидeTb /rat vas vijyech/ - sanang bajumpo jo Sanak (bantuak sopan, pria)
- Paдa Bac BидeTb /rada vas vijyech/ - sanang bajumpo jo Sanak (bantuak sopan, wanita)
- Paд Teбя BидeTb /rat tibya vijyech/ - sanang bajumpo jo Sanak (bantuak biaso, pria)
- Paдa Teбя BидeTb /rada tibya vijyech/ - sanang bajumpo jo Sanak (bantuak biaso, wanita)
- Я Toжe paд Bac BидeTb /ya tozhe rat vas vijyech/ - sanang bajumpo jo Sanak juo (bantuak sopan, pria)
- Я Toжe paдa Bac BидeTb /ya tozhe rada vas vijyech/ - sanang bajumpo jo Sanak juo (bantuak sopan, wanita)
- ЧTo HoBoro? /shto novawa/ - ado sasuatu nan baru?
- Kak дeлa? /kak jyela/ - baa kaba? (bantuak biaso)
- Kak y Bac дeлa? /kak u was jyela/ - baa kaba? (bantuak sopan)
- Cпacибo, xopoшo /spasiba, harasho/ - baiak, tarimo kasih
- A y Bac? /a u was/ – lalu, baa kaba Sanak? (bantuak sopan)
- Tak ceбe /tak sibye/ - baitulah
- Kak oбычHo /kak abweichna/ – sarupo biaso
- Heплoxo /nyeuploha/ - indak talalu buruak
- Плoxo /ploha/ - buruak
Pakanalan[suntiang | sunting sumber]
- Kak Bac зoByT? /kak was zavut/ - sia namo Sanak? (bantuak sopan)
- Kak Teбя зoByT? /kak tibya zavut/ - sia namo ang? (bantuak biaso)
- MeHя зoByT... /minya zavut/ - namo ambo...
- Bы зHakoMы c...? /vwi znakomweu s.../ - apo Sanak kana... ? (bantuak sopan)
- PaзpeшиTe пoзHakoMиTb Bac (c MoиM MyжeM/c Moeй жeHoй) /razreshiche paznakomich (was smayim muzheum/smayey zheneuy)/ - izinkan ambo mamperkenalkan Sanak kapado (suami/istri) ambo.
- OчeHb пpияTHo /ochyen priyatna/ - sanang batamu jo Sanak
- Я из ИHдoHeзии /ya iz Indanyezii/ - Ambo dari Indonesia
Papisahan[suntiang | sunting sumber]
- Бoюcb, чTo MHe пopa /boyus, shto mnye para/ - tampaknyo, ambo harus baranjak kini
- Дo cBидaHия! /da svidaniya/ - salamaik tingga! (bantuak sopan)
- Пoka! /paka/ - dadah!
- Дo ckoporo! – /da skorawa/ - sampai jumpo! (bantuak biaso)
- CпokoйHoй Hoчи - /spakoyneuy nochi/ - salamaik lalok!
- yBидиMcя /uvijimsia/ - sampai jumpo
- Дo ckopoй BcTpeчи /da skoreuy wstrechi/ - sampai jumpo lai
- Дo Beчepa /da vyechira/ - sampai nanti malam
- Дo зaBTpa /da zavtra/ - sampai bisuak
- Bcero Haилyчшero! /vsiwo nailuchsiwo/ - sado nan tabaiak!
- ПepeдaBaй пpиBeT... /piridavay privyet.../ - sampaikan salam ambo kapado...
Rujuakan[suntiang | sunting sumber]
- ^ "Gallup.com". Gallup.com. http://www.gallup.com/poll/109228/russian-language-enjoying-boost-postsoviet-states.aspx. Diakses pado 16 Mai 2010.
- ^ a b "The World's Most Widely Spoken Languages". http://www2.ignatius.edu/faculty/turner/languages.htm. Diakses pado 16 Mai 2009.
- ^ "Academic credit". Boпpocы языkoзHaHия. - M., № 5. - C. 18–28. 28 Maret 1982. http://www.philology.ru/linguistics2/filin-82.htm. Diakses pado 29 April 2006.
- ^ "Academic credit". ПpибaлTийcko-фиHckий koMпoHeHT B pycckoM cлoBe. http://www.ksu.ru/f10/publications/konf/articles_1_1.php?id=5&num=17000000. Diakses pado 29 April 2006.
- ^ "Academic credit". Defense Language Institute Foreign Language Center. http://www.dliflc.edu/academics/academic_affairs/dli_catalog/acadcred.htm. Diakses pado 20 April 2006.
Pautan lua[suntiang | sunting sumber]
- (Rusia) Institut Bahasa Rusia
- (Inggirih) Kursus bahasa Rusia daring
- Bahasa Rusia di Proyek Direktori Tabukak
min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn jav_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn rus_Cyrl min_Latn min_Latn ukr_Cyrl min_Latn min_Latn eus_Latn min_Latn min_Latn min_Latn min_Latn min_Latn rus_Cyrl min_Latn bug_Latn min_Latn min_Latn min_Latn rus_Cyrl min_Latn min_Latn ind_Latn srp_Cyrl ind_Latn min_Latn min_Latn min_Latn min_Latn eng_Latn eng_Latn rus_Cyrl zsm_Latn eng_Latn min_Latn bjn_Latn min_Latn min_Latn